laion/Wikipedia-Exotic huggingface dataset:
নাশপাতি

নাশপাতি বা নাশপাতি গাছ (ইংরেজি: Pear) রোজাসিয়ে পরিবারের Pyrus /ˈpaɪrəs/, গণভূক্ত উদ্ভিদ ও তার ফলবিশেষ। ঠাণ্ডা অবস্থায় পাকা নাশপাতিতে চমৎকার সুগন্ধ রয়েছে। এগুলো রসালো তবে গাছে থাকা অবস্থায় ভালভাবে পাকে না। ফলের ৮৩ শতাংশই পানিতে পরিপূর্ণ। আবরণ অংশটি সবুজ অথবা লালচে প্রকৃতির হয়ে থাকে। ফলের কেন্দ্রস্থলটি বেশ নরম। জ্যাম, জেলি অথবা রসালো অবস্থায় বাজারজাতকরণ করা হয়ে থাকে। শক্ত ভূমিতে নাশপাতি গাছ ভাল জন্মে। ইউরোপ, আফ্রিকা এবং এশিয়া মহাদেশ থেকে গাছটির উৎপত্তি ঘটেছে বলে ধারণা করা হয়। নাশপাতির ইংরেজি প্রতিশব্দ পিয়ার সম্ভবতঃ পাশ্চাত্য জার্মান শব্দ পেরা থেকে উদ্ভূত। প্রাচীন গ্রীসে নাশপাতি বমন বা বমি দূরীভূতজনিত চিকিৎসাকর্মে ব্যবহার করা হতো। প্রাচীন বিশ্বের উৎপন্ন উদ্ভিদ হিসেবে এটি ইউরোপের পশ্চিমাংশ এবং উত্তর আফ্রিকার পূর্বাংশ থেকে শুরু করে এশিয়া মহাদেশের উপকূল অঞ্চল ও নমনীয় তাপমাত্রার এলাকাসমূহে দেখা যায়। মাঝারি আকৃতির গাছরূপে এটি ১০ থেকে ১৭ মিটার পর্যন্ত উচ্চতাসম্পন্ন। প্রায়শঃই এগুলো লম্বা ও সরু আকৃতির হয়ে থাকে। কিছু প্রজাতি গুল্মগুচ্ছের। পাতাগুলো সুবিন্যস্ত, সরল ও সাধারণ মানের যা ২ থেকে ১২ সে.মি. পর্যন্ত লম্বাটে হয় ও সবুজাভ। প্রজাতিভেদে পাতার আকার ডিম্বাকৃতি থেকে শুরু করে সরু ও তীক্ষ্ণ হয়। অধিকাংশ প্রজাতির নাশপাতি গাছই পর্ণমোচী। কিন্তু দক্ষিণ-পূর্ব এশিয়ার দুই-একটি প্রজাতি চিরহরিৎ প্রকৃতির। শীতল আবহাওয়ায় বিশেষ করে -২৫°সে থেকে -৪০°সে তাপমাত্রায় এরা টিকে থাকে। চীরহরিৎ প্রজাতির নাশপাতি গাছ -১৫°সে তাপমাত্রা পর্যন্ত টিকে থাকতে পারে। এদের ফুলগুলো প্রধানত সাদা হয়। তবে হলুদ কিংবা গোলাপী আকৃতিরও হয়ে থাকে। ফুলগুলোর ব্যাস গড়পড়তা ২-৪ সে.মি. ও পাঁচটি পুষ্পদল রয়েছে। আপেলের সাথে নাশপাতির সম্পর্ক রয়েছে। বন্য প্রজাতির নাশপাতি ফল ১-৪ সেন্টিমিটারবিশিষ্ট। কিন্তু চাষাবাদকৃত কিছু প্রজাতির ফলের দৈর্ঘ্য ১৮ সে.মি. এবং প্রস্থে ৮ সে.মি হতে পারে। পাইরাস কমুনিস প্রজাতির চাষাবাদকৃত নাশপাতি গ্রীষ্মকাল এবং শরৎকালীন ফল। কিন্তু পরিপূর্ণভাবে পাকার পূর্বেই সবুজ অবস্থায় সংগ্রহ করা হয়। ফ্রান্সে দীর্ঘস্থায়ী সুগন্ধযুক্ত নাশপাতি সংগ্রহের জন্যে তিনটি পৃথক সময়কে প্রাচীনকাল থেকেই নির্ধারণ করে রাখা হয়েছে। ফল পাকার পনের দিন বা তারও পূর্বে প্রথমবার; এরপর এক সপ্তাহ কিংবা দশ দিন পর দ্বিতীয়বার এবং পূর্ণাঙ্গভাবে পাকার সময় শেষবার সংগৃহীত হয়। প্রথমবার সংগ্রহের ফলে সর্বশেষে খাবার উপযোগী করে রাখা হয়। নাশি নাশপাতিকে গাছে পাকার উপযোগী হিসেবে বিবেচনা করা হয়। Potter, D.; Eriksson, T.; Evans, R. C.; Oh, S.; Smedmark, J. E. E.; Morgan, D. R.; Kerr, M.; Robertson, K. R.; Arsenault, M.; ও অন্যান্য (২০০৭)। "Phylogeny and classification of Rosaceae"। Plant Systematics and Evolution। 266 (1–2): 5–43। ডিওআই:10.1007/s00606-007-0539-9। উদ্ধৃতি শৈলী রক্ষণাবেক্ষণ: ও অন্যান্য স্পষ্টভাবে ব্যবহার করছে (link) [Referring to the subfamily by the name "Spiraeoideae"] http://www.bouquetoffruits.com/fruit-facts/pear-facts.html[dead link]
ভঙ্গিল পর্বত

'ভঙ্গিল পর্বত' মূলতঃ ভূ-পৃষ্ঠের কোনো অংশে প্রবল পার্শ্ব চাপের ফলে ভু-ভাগে মাঝখানের অংকটি উঁচু হয়ে ওঠে এবং সৃষ্টি হয় ভঙ্গিল পর্বত। ভঙ্গিল পর্বত সৃষ্টির কারণ হলো ভূ-ত্বকের শিলারাশিতে প্রবল পার্শ্ব চাপ। তবে এই পার্শ্ব চাপের উদ্ভব ঠিক কীভাবে ঘটেছে সেই সম্পর্কে অবশ্য ভূ-ত্ত্ববিদগণের মধ্যে মতভেদ রয়েছে। এই সম্পর্কিত প্রধান প্রধান ধারণাগুলো হলোঃ পৃথিবীর অভ্যন্তরস্থঃ শিলাসমূহের তাপ হ্রাসের হারের পার্থক্য - উত্তপ্ত পৃথিবীর শীতলতা লাভের সময় এর শিলাসমূহের গাঠনিক ও ভৌতগুণাবলীর ভিন্নতার কারণে কোনো কোনো শিলা বা স্থান অধিক দ্রুত শীতল হলেও এর পার্শ্ববর্তী শিলা বা স্থানগুলো তখনও উত্তপ্ত অবস্থায় থাকার ফলে তাদের মধ্যে একপ্রকার টানের সৃষ্টি হয়; যার ফলে এধরনের স্থানগুলোতে অসমান ভূমিরূপ সৃষ্টি হয়। ভাসমান ভূ-ভাগ বিষয়ক মতবাদ - আলফ্রেড ওয়েগনার তার ভাসমান ভূ-ভাগ বিষয়ক ধারনায় এই মতবাদ ব্যক্ত করেন যে, পৃথিবীর প্রধান প্রধান প্লেটগুলো সর্বদা সচল থাকার ফলে যখন সেগুলো পরস্পর সন্নিকটবর্তী হয় তখন তাদের পার্শ্ব-সীমাস্থঃ ভূ-ভাগ প্রবল চাপে উথ্খিত ও অবনত হয়ে ভঙ্গিল পর্বতের সৃষ্টি করে। ভূ-আন্দোলনের ফলে - ভূ-অভ্যন্তরে বা এর বহিঃভাগে নানাবিধ কারণে ভূ-আলোড়নের সৃষ্টি হয়। কখনো কখনো এসকল প্রবল ভূ-আন্দোলনের ফলে শিলা সমূহে প্রবল চাপ পড়ে, ফলে সেসব স্থানের ভূ-ভাগে উন্নতি-অবনতির দ্বারা ভঙ্গিল পর্বতের সৃষ্টি হয়। ভূ-অভ্যন্তরে বিভিন্ন ক্রিয়া-প্রতিক্রিয়ার ফলে - ভূ-অভ্যন্তরে বিভিন্ন তেজষ্ক্রিয় পদার্থের উপস্থিতি, পানির প্রবেশ, তাপমাত্রার হ্রাস বা বৃদ্ধি, চাপের হ্রাস বা বৃদ্ধি প্রভৃতি কারণে সাম্যাবস্থার বিপর্যয় ঘটে এবং এর ফলে ভূ-পৃষ্ঠের উর্দ্ধাংশে ভাজের সৃষ্টি হয়। পাললিক শিলার সঞ্চয়নের ফলে - নিম্নভূমিতে পাললিক শিলার সঞ্চয়নের ফলে কালক্রমে সেখানে বায়ু-পানির প্রবাহ ও তাপ ও চাপের প্রভাবে ভূমির উন্নতি ও অবনতি ঘটার মাধ্যমে ভঙ্গিল পর্বতের সৃষ্টি হয়। এছাড়াও পাত সংস্থান তত্ত্ব কে সর্বগ্রাহ্য মনে করা হয় । 1.নামকরনের তাতপর্য-পাললিক শিলাস্তরে ভাজ পড়ে উচু হয়ে এই শিলাস্তর সৃষ্টি বলে একে ভঙ্গিল পর্বত বলে। 2: এটি নীচের দিকে দল বেঁধে গেছে । 3: সমুদ্র থেকে উৎপত্তি হয় বলে ভঙ্গিল পর্বতে অনেক জীবাশ্ম থাকে। ভারতের হিমালয়, ইউরোপ এর আল্পস, ঊত্তর আমেরিকার রকি, দক্ষিণ আমেরিকার আন্দিজ ভাসমান ভূ-ভাগ তত্ত্ব
ফেরা (২০১২-এর চলচ্চিত্র)

ফেরা ২০১২ সালের একটি বাংলা প্রামাণ্য চলচ্চিত্র। প্রসূন রহমান পরিচালিত ও ক্যাথরিন মাসুদ প্রযোজিত আন্তর্জাতিক খ্যাতিসম্পন্ন চলচ্চিত্র পরিচালক তারেক মাসুদের সাক্ষাৎকারভিত্তিক একটি প্রামাণ্য চলচ্চিত্রটি নির্মিত হয়েছে তারেক মাসুদ মেমোরিয়াল ট্রাস্টের ব্যান্যারে। তারেক মাসুদের প্রথম মৃত্যুবার্ষিকী দিবস, ১২ আগস্ট, ২০১২ সালে শাহবাগের জাতীয় গ্রন্থাগার মিলনায়তনে চলচ্চিত্রটির উদ্বোধনী প্রদর্শন প্রদর্শিত হয়। পরবর্তীতে ১৩ আগস্ট, ২০১২ সালে সময় টিভিতে ছবিটি সম্প্রচারিত হয়। তারেক মাসুদ - স্বভূমিকায় প্রসূন রহমান - স্বভূমিকায়, সাক্ষাৎকার গ্রহণকারী বিনোদন প্রতিবেদক (ডিসেম্বর ৭, ২০১৩)। "আজ-'ফেরা'"। প্রথম আলো। সংগ্রহের তারিখ সেপ্টেম্বর ২৬, ২০১৭।  ইন্টারনেট মুভি ডেটাবেজে ফেরা (ইংরেজি)
চম্পাবতের বাঘিনী

চম্পাবতের বাঘিনী উনিশ শতকের এক কিংবদন্তি মানুষখেকো বাঘিনী। বেঙ্গল টাইগার উপপ্রজাতির এ বাঘিনী নেপাল ও ভারতের উত্তরখণ্ডে অবস্থিত কুমায়ন জেলার প্রায় ৪৩০ জন মানুষকে হত্যা করেছিল। ১৯০৭ সালে জিম করবেট বাঘিনীটিকে গুলি করে মারেন। নেপালে দুইশ'রও ওপর মানুষ হত্যার পর নেপালী সেনাবাহিনী বাঘিনীটিকে তাড়িয়ে ভারতের দিকে নিয়ে আসে। সারদা নদী পাড়ি দিয়ে সে ভারতীয় ভূখণ্ডে প্রবেশ করে এবং কুমায়ন জেলায় হত্যাকাণ্ড চালিয়ে যায়। বাঘিনীটি এতই সাহসী ছিল যে সে তার সব শিকার ধরত দিনের আলোয়, রাতের অন্ধকারে নয়। ১৯০৭ সালে বাঘিনী চম্পাবত নগরে ১৬ বছর বয়সী এক কিশোরীকে হত্যা করে। পরদিন জিম করবেট বাঘিনীটিকে গুলি করে হত্যা করেন। ময়নাতদন্তে বের হয়, বাঘিনীর ডান পাশের উভয় শ্বদন্ত (উপরের ও নিচের) ভাঙা। উপরের শ্বদন্ত অর্ধেক ভাঙা আর নিচেরটি একেবারে গোড়া থেকে ভাঙা। করবেটের মতে, এ শারিরীক অক্ষমতার কারণেই বাঘিনীটি তার স্বাভাবিক শিকার ধরতে পারত না। মানুষ খুন করতে বাধ্য হত। চম্পাবত শহরে একটি সিমেন্টের নির্দেশকের সাহায্যে যে জায়গাটিতে বাঘিনীকে হত্যা করা হয়েছিল তা চিহ্নিত করা হয়েছে। প্রকৃতপক্ষে যে জায়গাটিতে করবেট বাঘিনীটি মেরেছিলেন তা ঐ সিমেন্টের নির্দেশক থেকে প্রায় এক কিলোমিটার দূরে অবস্থিত। বাঘিনী ও তার মৃত্যুর ঘটনা করবেট তার কুমায়ুনের মানুষখেকো (Man-Eaters of Kumaon, 1944) গ্রন্থে বর্ণনা করেছেন। Tiger and leopard attacks in Nepal BBC News (11July 2012) Stephen Mills (২০০৪)। Tiger। Firefly Books। পৃষ্ঠা 99। আইএসবিএন 978-1-55297-949-5। ওসিএলসি 57209158।  Mills, Stephen (২০০৪)। Tiger। Firefly Books। আইএসবিএন 978-1-55297-949-5। ওসিএলসি 57209158।  Corbett, Jim (১৯৪৪)। Man-Eaters of Kumaon। Bombay: Oxford University Press।  Mason, Paul (২০০৭)। The world's most dangerous animals। Chicago: Raintree। আইএসবিএন 978-1-4109-2485-8।  Mishra, Hemanta; Ottaway, Jr, Jim (২০১০)। Bones of the Tiger: Protecting the Man-Eaters of Nepal। Globe Pequot। আইএসবিএন 978-1-59921-491-7।
আলফ্রেড ভেগেনার

আলফ্রেড লোথার ভেগেনার (/ˈveɪɡənər/; জার্মান: [ˈʔalfʁeːt ˈveːɡənɐ]; ১ নভেম্বর ১৮৮০ - নভেম্বর ১৯৩০) একজন জার্মান ভূ-তত্ত্ববিদ, আবহাওয়াবিদ ও মেরু বিষয়ক গবেষক। তিনি তার "ভাসমান ভূ-ভাগ তত্ত্বের" জন্য বিখ্যাত হয়ে আছেন। তার অন্যান্য প্রধান অবদানের মধ্যে রয়েছে জেট স্ট্রিমের প্রবাহ বিষয়ক আলোচনা, মেরু অঞ্চলের আবহাওয়া ও জলবায়ু নিয়ে করা বিশদ গবেষণা, মেরু অঞ্চলের বরফের জমাটবদ্ধতা বিষয়ক গবেষণা প্রভৃতি। ১৮৮০ সালের ১ নভেম্বর জার্মানির বার্লিনে জন্মগ্রহণ করেন। তার পুরো নাম আলফ্রেড লোথার ভেগেনার। তার পিতা রিখার্ড ভেগেনার ছিলেন একজন শিক্ষক। ভেগেনার ১৯০৫ সালে আবহাওয়া বিষয়ে পিএইচ.ডি. ডিগ্রি অর্জন করেন। ১৯০৬ সালে ভেগেনার গ্রিনল্যান্ডে তার তিনটি অভিযানের প্রথমটিতে অংশগ্রহণ করেন। ড্যানিশ Ludvig Mylius - Erichsen নেতৃত্বে অভিযানে উদ্দেশ্য , গ্রীনল্যান্ড এর উত্তর - পূর্ব উপকূলে শেষ প্রসারিত অন্বেষণ ছিল . Wegener gauges আর্কটিক জলবায়ু আবহাওয়া পর্যবেক্ষণ জন্য প্লেন এবং বেলুনের ইনস্টল যেখানে গ্রীনল্যান্ড Danmarks Havn , প্রথমে আবহাওয়া পর্যবেক্ষণ স্টেশন নির্মিত. তিনি আর্কটিক মধ্যে মৃত্যুর সঙ্গে তার প্রথম জানাশোনা তৈরি : একটি হাতুড়িবিশেষ সঙ্গে অন্বেষণ যাত্রা সময়, যুদ্ধযাত্রা এর নেতা এবং একই দুটি অন্যান্য সদস্যদের মারা যান. ১৯০৮ সালে ফেরার তারিখে, এবং প্রথম বিশ্বযুদ্ধের প্রারম্ভে পর্যন্ত, Wegener একটি আবহবিদ্যা অধ্যাপক, জ্যোতির্বিদ্যা ও Magdeburg মধ্যে মহাজাগতিক পদার্থবিদ্যা অভ্যাস ছিল. ১৯০৯ থেকে ১৯১০ থেকে তিনি তিনি গ্রীনল্যান্ড তার যুদ্ধযাত্রা দ্বারা প্রাপ্ত ফলাফল অনেক ব্যবহার , যার জন্য , বায়ুমন্ডলের তার বই তাপগতিবিদ্যা কাজ . Magdeburg মধ্যে ছাত্র এবং সহকর্মীদের Wegener বিশেষ করে তার প্রতিভা esteemed ; জটিল বিষয় সহজ এবং পরিষ্কারভাবে নতুন আবিষ্কারের ফলাফল ব্যাখ্যা করতে পারে. এই বছর Wegener সবচেয়ে সৃজনশীল সময়ের চিহ্নিত : নভেম্বর ৬, ১৯১২ তিনি মহীসঞ্চরণ তার প্রথম হাইপোথিসিস উপস্থাপন . এটা তিনি অন্য ১৯১৩ সালে তার স্ত্রী যারা ​​ওঠে ​​কোপেন , পূরণ যে এই বছর সময় ছিল . আলফ্রেড ভেগেনারকে বর্তমানকালে তার কালজয়ী "ভাসমান ভূ-ভাগ তত্ত্বের" জন্য অধিক স্মরণ করা হয়ে থাকে; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে। ১৯১২ সালে ভেগেনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, "মহাদেশগুলো একসময় পরস্পর সংযুক্ত ছিলো এবং পরবর্তীতে তারা পরস্পরের নিকট হতে দূরে সর যায়।" "Wegener" ওয়েব্যাক মেশিনে আর্কাইভকৃত ২৯ মার্চ ২০১৮ তারিখে. Random House Webster's Unabridged Dictionary. Dudenredaktion; Kleiner, Stefan; Knöbl, Ralf (২০১৫) [First published 1962]। Das Aussprachewörterbuch [The Pronunciation Dictionary] (জার্মান ভাষায়) (7th সংস্করণ)। Berlin: Dudenverlag। পৃষ্ঠা 177, 897। আইএসবিএন 978-3-411-04067-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Krech, Eva-Maria; Stock, Eberhard; Hirschfeld, Ursula; Anders, Lutz Christian (২০০৯)। Deutsches Aussprachewörterbuch [German Pronunciation Dictionary] (জার্মান ভাষায়)। Berlin: Walter de Gruyter। পৃষ্ঠা 302, 1047। আইএসবিএন 978-3-11-018202-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) USGS-এর পৃষ্ঠায় আলফ্রেড ভেগেনার ইনিস্টিটিউটের হোম পৃষ্ঠা প্লেট টেকটোনিক থিওরি
মহাদেশীয় প্রবাহ

ভাসমান ভূ-ভাগ তত্ত্ব বা মহাদেশীয় প্রবাহ (ইংরেজি: Continental drift) এর মতে যে পৃথিবীর ভূ-ভাগগুলো ভাসমান অবস্থায় রয়েছে এবং তারা ক্রমে পরস্পর যুক্ত বা বিযুক্ত হচ্ছে। আলফ্রেড ভেগেনার ১৯১২ সালে এই তত্ত্বটি প্রদান করেন; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে। ১৯১২ সালে ওয়েগনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, " ত্রিশ কোটি বছর পূর্বে কার্বনিফেরাস যুগে দেশগুলো একসময় পরস্পর সংযুক্ত ছিলো। এদের বলা হতো প্যানজিয়া বা সুপারকন্টিনেন্ট । আর এর চর্তুদিকে প্যানথালাস নামে সাগরের অস্তিত্ব ছিলো। ১৮শ কোটি বছর পূর্বে এরা গন্ডোয়ানা এবং লরেশিয়া নামক দুইভাগে ভাগ হয়। যার মধ্যে বৃহত্তর ভারত, অস্ট্রেলিয়া, দক্ষিণ আমেরকা, এন্টার্কটিকা এবং আফ্রিকা একসাথে যুক্ত ছিল যা দক্ষিণ-পূর্ব ভারতের গন্ডোয়ানা রাজ্যের নামানুসারে গন্ডোয়ানা ভূভাগ নামে পরিচিত হয়। আর ইউরেশিয়া সহ বাকি অংশ নিয়ে লরেশিয়া তৈরী হয়। এদের মাঝে তৈরী হয় টেথিস সাগর। এর পরে ধীরে ধীরে তারা পরস্পরের নিকট হতে দূরে সরে যায় এবং আজ থেকে প্রায় ৪০ হাজার বছর পূর্বে তারা বতর্মান অবস্থানে আসে। এসময় টেথিস সাগর থেকে হিমালয়, লোহিত সাগর এবং ভারত মহাসাগর তৈরী হয়।" যার সমর্থনে তিনি দেখান যে, উত্তর আমেরিকার পূরব তীর ও ইউরোপের পশ্চিম তীর কাছাকাছি এনে মিলালে মিলে যায়। একই কথা সাউথ আমেরিকা ও আফ্রিকা আবার মাদাগাস্কার ও ভারত এর বেলায় ও খাটে। এই থিওরীই কন্টিনেন্টাল ড্রিফট বা মহাদেশীয় সঞ্চারন নামে পরিচিত যা তখন গুরুত্ব না পেলেও পরবর্তীকালে আলোর মুখ দেখে। আব্রাহাম ওরতিলউস (১৫৯৬), থিওডর ক্রিস্টোফার লিলিয়েনথাল (১৭৫৬), আলেকজান্ডার ফন হুমবোল্‌ড্‌ট্ (১৮০১ ও ১৮৪৫), এবং আরো অনেকে ইতোপূর্বে উল্লেখ করেন, মহাদেশগুলোর বিভিন্ন অংশ পরস্পর সামঞ্জস্যপূর্ণ এবং এরা সম্ভবত পূর্বে কোনো একসময় একসাথে যুক্ত ছিল। ওয়েগনার বলেন জোয়ার-ভাটা এবং আবর্তন শক্তি বর্তমানের তুলনায় কয়েক হাজার গুণ বেশি হলেও কোনো সঞ্চারণ সম্ভব নয়। ওয়েগনারের মতে পর্বত গঠনের সময় সিয়াল এবং সীমা প্রচণ্ড চাপের সংকুচিত হয় । কিন্তু বিজ্ঞানী বুচার বলেন সিয়াল বা সীমা কোনটাই কুঞ্চিত হয়নি । কুঞ্চিত হয়েছে পাললিক শিলা স্তর। ওয়েগনার প্যানজিয়া এর সঞ্চারণের সময় পুঞ্জীর সঠিক ব্যাখ্যা দিতে পারেননি । ওয়েগনারের মতে, বর্তমান দ্বীপগুলো প্রধান মহাদেশগুলো হতে বিচ্ছিন্ন হয়ে সৃষ্টি হয়েছে।  কিন্তু দীপগুলো পললের স্তরায়ন আগ্নেয়গিরির উৎক্ষেপণ বা অন্য কোনভাবেও তৈরি হতে পারে। ক্যামব্রিজ বিশ্ববিদ্যালয়ের ক'জন বিজ্ঞানীর গবেষণায় দুটি মহাদেশের উপকূলভাগের গভীরতা সমান নয় বলে প্রমাণিত হয়েছে। প্লেট টেকটনিক এর ক্রমবিকাশ স্টিফেন ব্রুসেট প্রানীভূগোল Romm, James (February 3, 1994), "A New Forerunner for Continental Drift", Nature 367 (6462): 407–408, Bibcode 1994Natur.367..407R, doi:10.1038/367407a0 a b Schmeling, Harro (2004). "Geodynamik" (in German). University of Frankfurt
আঞ্জির

আঞ্জির হচ্ছে ডুমুর জাতীয় এক ধরনের ফল। এর গাছের বৈজ্ঞানিক নাম Ficus carica । এটি Moraceae পরিবারের Ficus গণের একটি সপুষ্পক উদ্ভিদ। বর্তমানে এটি বিভিন্ন দেশে অত্যন্ত লাভজনকভাবে চাষ করা হচ্ছে । এমনকি বাংলাদেশেও।ফাইকাস গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। হিন্দি, মারাঠি, ফার্সি ও উর্দু ভাষায় এই ফলকে আঞ্জির বলা হয় এবং আরবি ভাষায় এর নাম ত্বীন । পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য। আঞ্জির গাছ ৬ মিটার পর্যন্ত লম্বা হয়ে থাকে। মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন। ফাইকাস গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। আঞ্জির গাছ ৬ মিটার পর্যন্ত লম্বা হয়ে থাকে। হিন্দি, মারাঠি, ফার্সি ও উর্দু ভাষায় এই ফলকে আঞ্জির বলা হয় এবং আরবি ভাষায় এর নাম ত্বীন। পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি হলো একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য। মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন। ২০১৮ সালে, বিশ্বব্যাপী কাঁচা আঞ্জিরের উৎপাদন ছিল ১.১৪ মিলিয়ন টন, তুরস্ক (বিশ্বের মোট ২৭% সহ), মিশর, মরক্কো এবং আলজেরিয়ার নেতৃত্বে সর্ববৃহৎ উৎপাদক হিসেবে যৌথভাবে মোট উৎপাদনের ৬৪%। আঞ্জির ফল গাছে ঝুলছে আধপাকা আঞ্জির ফল কাটা আঞ্জির পাকা আঞ্জিরের ভেতরের অংশ গাছে কাঁচা আঞ্জির কাঁচা আঞ্জির আঞ্জির থেকে তৈরি আচার Matthew 21:18–22 and Mark 11:12–14, 19–21 Matthew 21:18–22 and Mark 11:12–14, 19–21 "Raw fig production in 2018; Crops/World Regions/Production Quantity from picklists"। UN Food and Agriculture Organization Corporate Statistical Database, FAOSTAT। ২০১৯। সংগ্রহের তারিখ ৭ জুন ২০২০।  উইকিমিডিয়া কমন্সে আঞ্জির সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: আঞ্জির
সূরা নূর

সূরা আন নূর মুসলমানদের ধর্মীয় গ্রন্থ কুরআনের ২৪ তম সূরা। সূরার নামের বাংলা অর্থ আলো। এটি মাদানী সূরা। এ সূরায় হযরত আয়েশা রা. এর উপর দেওয়া অপবাদ খন্ডন করা হয়েছে। পঞ্চম রুকূ’র প্রথম আয়াত তথা ৩৫ তম আয়াত থেকে সূরার নাম গৃহীত হয়েছে। উক্ত আয়াতে আল্লাহ নিজের পরিচয় তুলে ধরতে গিয়ে নূর শব্দ ব্যবহার করেছেন। এ সূরাটি যে বনু মুসতালিক যুদ্ধের সময় নাযিল হয়, এ বিষয়ে সবাই একমত। কুরআনের বর্ণনা থেকে জানা যায় যে, হযরত আয়েশার বিরুদ্ধে মিথ্যাচারের ঘটনা প্রসংগে এটি নাযিল হয়। হযরত আয়েশা রা. বিরুদ্ধে আনা অভিযোগ (ইফকের ঘটনা) খন্ডন করে দেওয়া হয় এ সূরা নাজিলের মাধ্যমে। সূরা ক্রমঃ ২৪, সূরার ধরনঃ মাদানী সূরা মোট আয়াতঃ ৬৪, রুকুঃ ৯ এ সূরায় ব্যভিচারের শাস্তি ঘোষণা করা হয়। কারো বিরুদ্ধে অহেতুক ব্যাভিচারের অপবাদ দেবার শাস্তি ঘোষিত হয়। ১১ নং আয়াতে হযরত আয়েশা রা. এর বিরুদ্ধে আনা অপবাদের জবাব দেওয়া হয়। ২৭ নং আয়াতে অনুমতি ছাড়া অপরের ঘরে প্রবেশ করতে নিষেধ করে আইন করা হয়। ৩০ ও ৩১ নং আয়াতে যথাক্রমে পুরুষ ও নারীদের জন্যে পর্দার বিধান দিয়ে দৃষ্ঠি নিচু করার নির্দেশ দেওয়া হয়। ৩১ আয়াতে গাইরে মাহরামদের (যাদের সাথে বিয়ে জায়েয কিন্তু দেখা দেওয়া হারাম) তালিকা দেওয়া হয়। ৩৫ আয়াতে আল্লাহ একটি উপমার দ্বারা নিজের পরিচয় তুলে ধরেছেন। পরবর্তী আয়াতগুলোতে সৃষ্ঠিজগতের প্রাকৃতিক ও বৈজ্ঞানিক কিছু নিদর্শনের প্রতি ইঙ্গিত করে পরকালের গুরুত্ব তুলে ধরা হয়েছে। অনলাইন কুরআন তাফহীমুল কুরআন; সূরা নূর সূরা নূর; আয়াত ৩৫ তাফহীমুল কুরআন (সাইয়েদ আবুল আ’লা মওদুদী); বাংলা অনুবাদ-সূরা নূরের ভুমিকা http://tanzil.net/#24:1 বাংলা অনুবাদ নির্বাচন করুন Bowering, Gerhard 'The Light Verse: Quranic Text and Sufi Interpretation' Quran An-Nur with translation. https://quran.com/24 কুরআন প্রবেশদ্বার
ডেউয়া

ডেউয়া বা ঢেউয়া ('ডেউফল' বা 'ঢেউফল' বা ‘বোনকাঁঠাল’ বা' ‘বত্তা’) এক ধরনের অপ্রচলিত টক-মিষ্টি ফল। এর সংস্কৃত নাম 'লকুচ' ও হিন্দী নাম 'ডেহুয়া'। ডেউয়া গাছের বৈজ্ঞানিক নাম Artocarpus lacucha বা Artocarpus lakoocha Roxb। এটি মোরাসিই পরিবারভুক্ত ক্রান্তীয় চিরসবুজ বৃক্ষ। এটি ভারতীয় উপমহাদেশের সর্বত্র এবং দক্ষিণ-পূর্ব এশিয়ায় প্রচুর জন্মে। এর কাঠ বেশ উন্নতমানের। এর ফল সুস্বাদু এবং উপকারী। ডেউয়া গাছ বহু শাখা-প্রশাখা বিশিষ্ট, বড় আকারের বৃক্ষ। প্রায় ২০-২৫ ফুট উঁচু হয়, এর ছাল ধূসর-বাদামী রঙের। গাছের ভেতর সাদাটে কষ বা আঠা থাকে। এর পাতা ৬-১২ ইঞ্চি লম্বা ও ৪-৭ ইঞ্চি চওড়া হয়, যা অনেকটা কাকডুমুরের (Ficus hispida) পাতার ন্যায়, তবে আকারে সামান্য বড়। স্ত্রী ও পুরুষ ফুল আলাদা। স্ত্রী ফুল আকারে বড়, বোঁটা ছোট ও মসৃণ। এ ফুলে পাঁপড়ি নেই, ছোট গুটির মত। স্ত্রী ফুল থেকে ফল হয়। ফল কাঁঠালের ন্যায় যৌগিক বা গুচ্ছফল। বহিরাবরন অসমান। কাঁচা ফল সবুজ, পাকলে বহিরাবরণ হলুদ। ভিতরের শাঁস লালচে হলুদ। ফলের ভেতরে থাকে কাঁঠালের ছোট কোয়ার (কোষের) মত কোয়া এবং তার প্রতিটির মধ্যে একটি করে বীজ থাকে। সাধারনত মার্চ মাসে ফুল আসে এবং আগস্ট মাসের দিকে ফল পাকতে শুরু করে। গাছ রোপনের উপযুক্ত সময় বর্ষাকাল। বাংলা- ডেওয়া চাটগাঁইয়া ভাষা - বত্তা ডেউয়া ফল কাঁচা ডেউয়া ফল পাকা ডেউয়া ও এর ভেতরের অংশ GRIN Lakoocha: A Multipurpose Tree of Warm Climate উইকিমিডিয়া কমন্সে ডেউয়া সম্পর্কিত মিডিয়া দেখুন। উইকিপ্রজাতিতেডেউয়া সম্পর্কিত তথ্য। Antioxidant and toxicity activities of Artocarpus lakoocha Roxb. heartwood extract Fruit with foliage Crops for the Future: Barhal (Artocarpus lakoocha)
অরবরই

অরবরই, 'অড়বড়ই' বা 'অরবড়ই'(সংস্কৃত: लबली) একটি ছোট অপ্রচলিত টক ফল। এর ইংরেজি নাম 'Otaheite gooseberry', 'Malay gooseberry', 'Tahitian gooseberry', 'country gooseberry', 'star gooseberry', 'West India gooseberry' ইত্যাদি। অরবরই গাছের বৈজ্ঞানিক নাম Phyllanthus acidus, যা 'Phyllanthaceae' পরিবারভুক্ত। বাংলাদেশের বিভিন্ন স্থানে এই ফলটিকে নোয়াড়, নলতা, লেবোইর, ফরফরি, নইল, নোয়েল, রোয়াইল, রয়েল, আলবরই, অরবরি ইত্যাদি নামেও ডাকা হয়। পশ্চিমবঙ্গের কোন কোন স্থানে একে নোড় বা শিল্যে-ও বলা হয়। ফলটির ব্যাস ০.৫ থেকে ১ সেমি পর্যন্ত হতে পারে। দেখতে হাল্কা হলুদ রং এর এই ফল এর ত্বক খাঁজ কাটা থাকে। পৃথিবীর অনেক স্থানে অরবড়ই গাছ লাগানো হয় সৌন্দর্য-বৃক্ষ হিসেবে। বাংলাদেশে এই ফলকে নইল এবং রয়েল নামেও ডাকা হয়। স্বাদে অম্ল এই গাছের ফলটি আচার বা চাটনী তৈরিতে ব্যবহৃত হলেও এই গাছের পাতার নির্যাস ওষধির গুণসম্পন্ন। নোয়াড় গাছ সাধারণত মাঝারি আকারের ৩০ ফুট উচ্চতার হয়ে থাকে এবং এর ছাল রুক্ষ হয়। গাছের পাতা সরল এবং একান্তর। গাছে স্ত্রী ও পুরুষ ফুল জন্মে। পাতাবিহীন শীর্ষে গোলাপী রঙের ফুল হয় এবং এর থেকেই থোকা থোকা ক্ষুদ্রাকৃতির নোয়াড় বা অরবরই জন্মে। জানুয়ারি মাসে ফুল আসলে দু-তিন মাসেই অর্থাৎ এপ্রিলে পরিপক্ক হয়, তেমনই মে মাসে ফুল দেখা দিলে আগস্ট মাসে পরিপক্ক হয়। এ ফল প্রচুর ভিটামিন সি সমৃদ্ধ।এতে প্রচুর পানি ও থাকে ফলে বেশি তৃষ্ণার্ত থাকলে এটা খেলে কিছুটা তৃষ্ণা নিবারিত হবে। হাম, বসন্ত রোগে এই গাছের ব্যবহার আমাদের দেশে তথা বাংলার পল্লীঅঞ্চলে আবহমান কাল থেকে প্রচলিত। পৃর্ববঙ্গ (অধুনা বাংলাদেশ) ও উত্তরবঙ্গে যারা চিকিৎসা করতেন তারা হাম হলে লবলী তথা নোয়াড় গাছের পাতার রস খেতে দিতেন এবং ঐ গাছের ডাল (শাখা) গায়ে বুলিয়ে আরোগ্য করিয়ে দিতেন। বিট সল্ট দিয়ে খেতে পারেন।ডাল এ দিয়ে খেতে পারেন।তাছাড়া এর আচার খুব ই সুস্বাদু। অরবরই গাছ গুল্ম এবং বৃক্ষের মাঝামাঝি আকারের হয়, যা দুই থেকে নয় মিটার পর্যন্ত উঁচু হতে পারে। "Phyllanthus acidus information from Catalogue of Life: 2011 Annual Checklist"। Govaerts R. (ed). For a full list of reviewers see: http://apps.kew.org/wcsp/compilersReviewers.do (2011). WCSP: World Checklist of Selected Plant Families (version Dec 2010). In: Species 2000 & ITIS Catalogue of Life: 2011 Annual Checklist (Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D., eds). DVD; Species 2000: Reading, UK.। সংগ্রহের তারিখ ২০১১-০৫-০৪।  |প্রকাশক= এ বহিঃসংযোগ দেয়া (সাহায্য) ভট্টাচার্য, আয়ুর্বেদাচার্য শিবকালী (১৯৭৬)। চিরঞ্জীব বনৌষধি- প্রথম খণ্ড। আনন্দ পাবলিশার্স, কলকাতা। পৃষ্ঠা ২০৭-২১১। আইএসবিএন 978-81-7066-606-6।  Center for New Crops & Plants Products। "Otaheite Gooseberry"। Purdue University। সংগ্রহের তারিখ ২০১১-১০-৩০।  উইকিপ্রজাতিতে-এ বিষয় সম্পর্কিত তথ্য রয়েছে: Phyllanthus acidus উইকিমিডিয়া কমন্সে অরবরই সংক্রান্ত মিডিয়া রয়েছে।
অসকার পেশেল

অসকার ফার্ডিনান্ড পেশেল ([] ত্রুটি: {{Lang-xx}}: no text (সাহায্য)Oscar Ferdinand Peschel) একজন জার্মান ভূগোলবিদ, নৃতাত্ত্বিক এবং প্রকৃতিবিদ। আধুনিক প্রাকৃতিক ভূগোল শিক্ষণ তার মাধ্যমেই সূচীত হয়। ১৮২৬ সালে ১৭ মার্চ তারিখে জার্মানীর ড্রেসডেন শহরে পেশেলের জন্ম হয়। তিনি ১৮৭৫ সালের ৩১ আগস্ট তারিখে জার্মানীর লিপজিগ শহরে মৃত্যুবরণ করেন। Geschichte Der Erdkunde Bis Auf A. V. Humboldt Und Carl Ritter (1861) Geschichte Des Zeitalters Der Entdeckungen (1868) Die Theilung Der Erde Unter Papst Alexander VI. Und Julius II (1871) Völkerkunde (1874) Abhandlungen zur Erd- und Völkerkunde (1877) (with: Löwenberg, Julius) Europäische Staatenkunde (1880) Physische Erdkunde (1880) (with: Leipoldt, Gustav) The Races of Man, and Their Geographical Distribution (1888) অসকার পেশেল-এর সম্বন্ধে লিপজিগ ইউনিভার্সিটির সাইটে প্রাপ্ত তথ্য চিঠিসমূহ
অটো শ্লুটার

অটো শ্লুটার (ইংরেজি: Otto Schlüter) একজন জার্মান ভূগোলবিদ ও হালে বিশ্ববিদ্যালয়ের অধ্যাপক। তিনি "সাংস্কৃতিক ভূদৃশ্য" নামক একটি নতুন ধারণা ভূগোলে চালু করেন ও এর মাধ্যমে মানুষের সাথে প্রকৃতির সম্পর্ক বিচারে উৎসাহী হন। অটো শ্লুটার ১৮৭২ সালের ১২ নভেম্বর জার্মানীতে জন্মগ্রহণ করেন ও ১৯৫৯ সালের ১২ অক্টোবর তারিখে জার্মানীর হালে শহরে মৃত্যুবরণ করেন। তিনি ১৯১১ সাল থেকে ১৯৫৯ সালে তার মৃত্যুর পূর্ব পর্যন্ত হালে বিশ্ববিদ্যালয়ে শিক্ষক হিসেবে কর্মরত ছিলেন। অটো শ্লুটারই সর্বপ্রথম ভুগোলে "ভূচিত্র" বিষয়ক ধারণা নিয়ে বিস্তারিত সমীক্ষার উপর জোর দেন। এই বিষয়ে তার অভিমত ছিলো "দৃশ্যমান ভূচিত্র" নিয়ে বিশদ আলোচনা করা ও এর মাধ্যমেই সিদ্ধান্তে উপনীত হওয়ার দ্বারা আমরা মানবীয় কর্মকাণ্ড ও তার সাথে পরিবেশ ও কালের সম্পর্ক নির্ণয় করতে পারি। তিনি মনে করতেন, "সাংস্কৃতিক ভূদৃশ্য ও প্রকৃতিক ভূদৃশ্যের মধ্যে পার্থক্য নিরূপন করা কঠিন।" দত্ত, কুন্তলা লাহিড়ী (১৯৯৯)। ভূগোল চিন্তার বিকাশ। কলিকাতা: দি ওয়ার্ল্ড প্রেস প্রাইভেট লিমিটেড। পৃ: ৩৮৯। হালে ইউনিভার্সিটির একটি গবেষণা পত্রের সারসংক্ষেপণ ওয়েব্যাক মেশিনে আর্কাইভকৃত ৪ মার্চ ২০১৬ তারিখে
সাংস্কৃতিক ভূদৃশ্য

সাংস্কৃতিক ভূদৃশ্য বলতে কোনো একটি স্থানের এমন এক অবস্থার কথা বলা হয় যেখানে প্রাকৃতিক বিভিন্ন উপাদান মানুষের তৈরী উপাদানের সাথে একত্রিত হয়ে উক্ত স্থানের জীবনযাত্রা ও দৃশ্যমান ব্যবস্থাকে পরিবর্তন করে এক নতুন আবহ দান করেছে। সরল অর্থে, সাংস্কৃতিক ভূদৃশ্য ভূরূপের কৃত্রিম পরিবেশকে বোঝায়। সাংস্কৃতিক ভূদৃশ্য একটি জনগোষ্ঠীর উদ্ভাবিত সাংস্কৃতিক প্রলক্ষণের উদ্ভব, বিকাশ,বিবর্তন সবকিছুর দলিল। সর্বপ্রথম কোনো ভৌগোলিক বর্ণনায় "সাংস্কৃতিক ভূদৃশ্য" ধারণাটি আমরা দেখতে পাই ১৯০৮ সালে অটো শ্লুটার-এর রচনায়। তবে, এই "ভূদৃশ্য" ধারনাটি ইউরোপীয় চিত্রকরেরা '১৬ শতক থেকেই ব্যবহার করে আসছিলো তাদের চিত্রকলায়। ওয়াল্ড হেরিটেজ কমিটি কর্তৃক নির্বাচিত কিছু সাংস্কৃতিক ভূদৃশ্য সংবলিত স্থানের তালিক নিচে দেয়া হলোঃ টোঙ্গারিও জাতীয় উদ্যান, নিউজিল্যান্ড (১৯৯৩ সালে নির্বাচিত) উলুরু-কাটা জুটা জাতীয় উদ্যান, অস্ট্রেলিয়া (১৯৯৪ সালে নির্বাচিত) ধানের চত্বর, ফিলিপাইনস্‌ (১৯৯৫ সালে নির্বাচিত) সিন্ত্রা, পর্তুগাল (১৯৯৫ সালে নির্বাচিত) হংজুর পশ্চিম হ্রদ এলাকা, চীন (২০১১ সালে নির্বাচিত) UNESCO Webpage Article on 'Cultural Landscaeps' identifying all listed cultural landsapes গ্রহণ করা হয়েছেঃ ৯ জানুয়ারী, ২০০৮ তারিখে UNESCO World Heritage Committee's Operational Guidelines for the Implementation of the World Heritage Conventon গ্রহণ করা হয়েছেঃ ১১ নভেম্বর, ২০০৭ তারিখে UNESCO World Heritage Series publication entitled "World Heritage Cultural Landscapes 1992 - 2002 গ্রহণ করা হয়েছেঃ ৯ জানুয়ারী, ২০০৮ তারিখে PANNELL, S (2006) Reconciling Nature and Culture in a Global Context: Lessons form the World Heritage List. James Cook University, Cairns. গ্রহণ করা হয়েছেঃ ১১ নভেম্বর, ২০০৭ তারিখে International Federation of Landscape Architects Cultural Landscapes Committee গ্রহণ করা হয়েছেঃ ২৬ জানুয়ারী, ২০০৯ তারিখে